bihira sa inyo anya ang di nakakakilala sa akin. dapwa'lahat kayo ay pawang di nakababatid sa napakaabang palad na ikinapadpad ko sa ganitong kalagayan. ako'inaanak sa isang malayong bayan doon sa gitna ng lalawigang tarlak. ang aking mga magulang ay mga taong payapa'mararangal. mayayaman sila, dapwa'noong nangabubuhay, ay mga kaibigang tapat ng bayang maralita. wala pa akong sampung taon nang ako'maulila sa ina. palibhasa'nangamatay ang lahat ng aking kapatid, nagtamasa ako ng boong layaw at kasaganaan sa piling ni ama. hindi naman ako pangit noong mga araw na iyon, kaya'sabihin pa ba, hindi kakaunti ang mga binatang nagnasang maglingkod sa akin. dumating ang sandali na ako'natutong umibig. pagkatapos na aking maihandog ang iisa kong pag irog sa nahirang ni bathalang panginoonin niyaring puso, pagkatapos na aking maasamasam ang ligayang pilit kong lalasapin sa kanyang kandungan, ay saka ako sinikil ng pagkalupitlupit kong kapalaran!.